कहानी में मन की दशाओं का वर्णन
श्रीगंगानगर। पुरानेदोस्तों के साथ वैचारिक समानता के चलते उत्पन्न प्रेम और प|ी का उन दोस्तों काे नापसंद करने की प्रवृत्ति के बीच झूलते पति के मन का अंतर्द्वंद्व और महिला के मुस्कुराकर देखने मात्र से उसके प्रति मन में भांति-भांति की धारणा बना लेने वाले पुरुष के विचारों का द्वंद्व मंगलवार को जिला पुस्तकालय के हॉल में प्रस्फुटित हुआ। अवसर था-सृजन सेवा संस्थान जिला पुस्तकालय के सहयोग से बोधि प्रकाशन जयपुर की ओर से चल रहे पुस्तक मेले के दौरान होने वाली साहित्यिक गतिविधियों में कहानी पाठ का। इसमें साहित्यकार डॉ. कृष्णकुमार आशु सुरेंद्र सुंदरम ने अपनी कहानियां पढ़ी। इस मौके पर नीलम पारीक, डॉ. अरुण शहैरिया ताइर, डॉ. संदेश त्यागी, हरविंद्रसिंह ने दोनों कहानियों पर अपनी राय दी और कहानीकारोंं से सवाल भी पूछे। कार्यक्रम की अध्यक्षता करते हुए भारत विकास परिषद के अध्यक्ष विश्वबंधु गुप्ता ने दोनों कहानियों की प्रशंसा की। सीनियर स्कूल साधुवाली के प्रिंसीपल जयदेवसिंह जोरा, शिक्षा विभाग के अधिकारी रणवीर सिहाग, सुमनकुमार आहुजा, बीएल वर्मा, हरइकबालसिंह, शिवाजी महेंद्रा, सत्यपाल जोइया, मदन अरोड़ा, राजेश सोनी सुनीता रानी भी मौजूद थे। सृजन के सचिव डॉ. संदेश त्यागी ने बताया कि साहित्यिक गतिविधियों के तहत बुधवार को शाम चार बजे रंगमंच पर विशेष चर्चा होगी। इसमें वरिष्ठ रंगकर्मी हरबिंदरसिंह चर्चा करेंगे। पुस्तकालयाध्यक्ष रामनारायण शर्मा ने बताया कि पुस्तक मेले का समापन गुुरुवार को होगा। शाम चार बजे समापन समारोह के मुख्य अतिथि कलेक्टर पीसी किशन विशिष्ट अतिथि डीईओ बंसीलाल रोट होंगे। अध्यक्षता पंडित तनसुखराम शर्मा करेंगे।
hin_Deva hin_Deva